stanford-oval/wikipedia huggingface dataset:
Cadillac Arena

| Cadillac Arena |
| --- | --- |

Rakennuksen tiedot
Sijainti:  Peking, Kiina
Rakennustyöt aloitettu:  29. maaliskuuta 2005
Avattu:  11. tammikuuta 2008
Remontoitu:  2009
Omistaja:  Bloomage International Investment Group
Arkkitehti:  Gu Yonghui
Käyttäjät
 Beijing Ducks (2010–) HC Red Star Kunlun (2016–2017) 
Katsojakapasiteetti
 18 000 (koripallo) / 14 000 (jääkiekko) 
Lisää rakennusartikkeleitaArkkitehtuurin teemasivulla
Cadillac Arena (kiin.: 凯迪拉克中心; pinyin: Kǎidílākè zhōngxīn; aiemmin Wukesong Arena, kiin.: 五棵松体育馆; pinyin: Wǔkēsōng tǐyùguǎn) on Pekingissä sijaitseva monitoimiareena, joka rakennettiin alun perin vuoden 2008 kesäolympialaisia varten. Nykyisin sitä käyttää muun muassa koripalloseura Beijing Ducks.
Areenalla pelattiin myös koripallon vuoden 2019 MM-kilpailujen otteluita, mukaan lukien loppuottelu.
Aiheesta muualla

Kuvia tai muita tiedostoja aiheesta Cadillac Arena Wikimedia Commonsissa
Areenan kotisivut (Arkistoitu – Internet Archive) (kiinaksi)
Cadillac Brougham

| Cadillac Brougham |
| --- | --- |
 1990-1992 Cadillac Brougham
Valmistustiedot
Valmistusmaa:   Yhdysvallat
Valmistaja:  Cadillac
Konserni:  General Motors
Valmistusvuodet:  1987–1992
Luokka:  Full-size
Edeltäjä:  Cadillac Fleetwood Brougham
Seuraaja:  Cadillac Fleetwood
Tekniset tiedot
Mitat
Pituus:  5 613 mm
Leveys:  1 913 mm
Korkeus:  1985–89: 1 440 mm 1990–92: 1 458 mm
Cadillac Brougham on auto, jota yhdysvaltalainen General Motors valmisti vuosina 1987–1992 Cadillac-brändin alla. Aikaisemmin sitä oli myyty nimellä Cadillac Fleetwood Brougham.
Broughamille tehtiin facelift vuonna 1990.
Aiheesta muualla

Kuvia tai muita tiedostoja aiheesta Cadillac Brougham Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Skotlannin valioliiga (naiset)

| Scottish Women's Premier League |
| --- | --- |
Laji:  jalkapallo
Maa(t):   Skotlanti
Perustettu:  2002
Joukkueita:  16 (8 molemmilla tasoilla)
Hallitseva mestari:  Glasgow City (2019)
Eniten mestaruuksia:  Glasgow City (14)
Sarjataso:  1-2
Alempi taso:  SWFL
Scottish Women's Premier League (SWPL, suom. Skotlannin naisten valioliiga) on Skotlannin korkein naisten liiga jalkapallossa. Liiga jakautuu kahdeksi sarjatasoksi, jotka ovat SWPL 1 ja SWPL 2. Molemmilla sarjatasoilla pelaa kahdeksan joukkuetta.
Historia

Liiga perustettiin vuonna 2002, kun naisten pääsarjan (Scottish Women's Football League, SWFL) 12 joukkuetta perustivat uuden sarjan. Vuonna 2016 liiga jakautui kahteen sarjatasoon, joihin molempiin tuli kahdeksan joukkuetta. Kaudesta 2020 eteenpäin SWPL 2 laajentuu kymmeneen joukkueeseen.
Sarjajärjestelmä

Kaudesta 2020 eteenpäin SWPL 1:ssä pelaa kahdeksan joukkuetta ja SWPL 2:ssa kymmenen joukkuetta. Pääsarjatason viimeinen putoaa suoraan ja SWPL 2:n voittaja nousee suoraan. SWPL 1:n toiseksi viimeinen karsii paikasta SWPL 2:n toiseksi sijoittuneen kanssa. SWPL 2:n kaksi viimeistä putoaa ja kolmanneksi viimeinen karsii paikastaan alemman sarjatason joukkuetta vastaan.
Joukkueet kaudella 2019 > SWPL 1

| Joukkue | Kaupunki |
| --- | --- |
Celtic: Glasgow
Forfar Farmington: Forfar
Glasgow City: Glasgow
Hibernian: Edinburgh
Motherwell
Rangers: Glasgow
Spartans: Edinburgh
Stirling University: Stirling
Joukkueet kaudella 2019 > SWPL 2

| Joukkue | Kaupunki |
| --- | --- |
Dundee United: Dundee
Kilmarnock Ladies: Kilmarnock
Glasgow Girls: Glasgow
Hamilton Academical: Hamilton
Heart of Midlothian: Edinburgh
Hutchison Vale: Edinburgh
Partick Thistle: Glasgow
St Johnstone: Perth
Mestarit

2003 – Kilmarnock Ladies
2004 – Hibernian
2005 – Glasgow City
2006 – Hibernian
2007 – Hibernian
2008 – Glasgow City
2009 – Glasgow City
2010 – Glasgow City
2011 – Glasgow City
2012 – Glasgow City
2013 – Glasgow City
2014 – Glasgow City
2015 – Glasgow City
2016 – Glasgow City
2017 – Glasgow City
2018 – Glasgow City
2019 – Glasgow City
Spermapankki

Spermapankki on laboratorio tai laitos, siemennesteen keräämistä, säilytystä ja jakelua  myöhempää keinohedelmöitystä varten.  Eläinten siemennesteen säilytyksestä puhuttaessa käytetään myös termiä siemenpankki.
Siemenneste varastoidaan pieniin koeputkiin, jotka jäädytetään nestemäiseen typpeen pitkää varastointiaikaa varten. Näin siemenneste  voi pysyä käyttökelpoisena vuosia, jopa 40 vuotta. Suomessa kuitenkin lahjoitettu sperma tuhotaan 15 vuoden kuluttua lahjoituksesta. Lain mukaan kuolleen miehen spermaa ei saa käyttää hedelmöityksessä.
Spermapankkien palveluita käyttävät sekä pariskunnat että naiset jotka haluavat lapsen ilman parisuhdetta. Miehet voivat tallettaa omaa spermaansa myös esimerkiksi syöpähoitojen edellä käyttääkseen sitä myöhemmässä elämäntilanteessa.
Ennen sperman tallettamista tutkitaan luovuttajan sopivuutta, kuten ikää ja terveydentilaa. Suomessa julkisen terveydenhuollon spermapankki ottaa vastaan lahjoituksia 20–45-vuotiailta perusterveiltä, tupakoimattomilta miehiltä. Yksityisillä klinikoilla on erilaisia ikärajoja.
Suomessa tuli vuonna 2007 voimaan Hedelmöityshoitolaki, jonka mukaan luovuttajan on jätettävä klinikalle henkilötietonsa, sillä lahjoitetusta sukusolusta syntyvällä lapsella on täysi-ikäisenä oikeus saada tietää lahjoittajan henkilöllisyys.
Spermapankit myös mahdollistavat ihmisten valita millaisia perintötekijöitä he haluavat perillisilleen. Tanskassa, ja etenkin Yhdysvalloissa, pankit kertovat yksityiskohtaisia tietoja luovuttajan ominaisuuksista.
Ensimmäiset kaksi spermapankkia perustettiin Iowa Cityyn Yhdysvaltoihin ja Tokioon Japaniin vuonna 1964.
Suomessa toimii spermapankki Turussa, Oulussa ja Helsingissä.
Cadillac CT4

| Cadillac CT4 |
| --- | --- |

Valmistustiedot
Valmistusmaa:   Yhdysvallat  Kiina
Valmistaja:  General Motors
Valmistusvuodet:  2019–
Korimalli:  4-ovinen sedan
Luokka:  D-segmentti
Edeltäjä:  Cadillac ATS
Teknisesti samankaltaisia:  Chevrolet Camaro Cadillac CT5
Tekniset tiedot
Pohjalevy:  GM Alpha 2
Vetotapa:  takaveto, neliveto
Vaihteisto:  8-vaihteinen automaatti 10-vaihteinen automaatti
Mitat
Massa:  1 640 kg
Pituus:  2 776 mm
Leveys:  1 816 mm
Korkeus:  1 422 mm
Cadillac CT4 on yhdysvaltalaisen General Motorsin Cadillac-brändin alla valmistettu automalli. Cadillac ATS:n korvaava CT4 esiteltiin 30. toukokuuta 2019. Autoa valmistetaan Lansing Grand River Assembly -tuotantolaitoksella Lansingissa, Michiganissa, sekä Shanghaissa, Kiinassa.
CT4 saapui yhdysvaltalaisiin myymälöihin alkuvuonna 2020.
Aiheesta muualla

Kuvia tai muita tiedostoja aiheesta Cadillac CT4 Wikimedia Commonsissa
Boris Schapiro

Boris Schapiro (vasemmalla) vuonna 1998.
Boris Schapiro (22. elokuuta 1909 – 1. joulukuuta 2002) oli brittiläinen bridgenpelaaja. Hän syntyi juutalaiseen perheeseen Riiassa, Latviassa.
Schapiro osallistui uransa aikana muun muassa Bermuda Bowlin vuonna 1955 voittaneeseen joukkueeseen.
Schapiroa syytettiin huijauksesta vuoden 1965 Bermuda Bowlin yhteydessä Buenos Airesissa. World Bridge Federation totesi hänen syyllisyytensä. Schapiron maine palasi vähitellen, ja hän saattoi jatkaa kansainvälistä uraansa.
Schapiro kirjoitti vuosikymmenten ajan The Sunday Timesiin.
Sophie McShera

| Sophie McShera |
| --- | --- |
 Sophie McShera vuonna 2014.
Henkilötiedot
Syntynyt: 1. tammikuuta 1985 (ikä 39) Bradford, Yorkshire, Englanti
Ammatti:  näyttelijä
Näyttelijä
Aktiivisena:  2007–
Merkittävät roolit:  Waterloo Roadin koulu Downton Abbey Cinderella – Tuhkimon tarina
Aiheesta muualla
IMDb
Sophie McShera (s. 1. tammikuuta 1985) on englantilainen näyttelijä. Hänet tunnetaan muun muassa rooleistaan televisiosarjoissa Waterloo Roadin koulu ja Downton Abbey, josta hänet on palkittu parhaan draamasarjan näyttelijänkokoonpanon SAG-palkinnolla vuonna 2012 ja 2014. Hän näytteli Tuhkimon sisarpuolta Drizellaa vuoden 2015 elokuvassa Cinderella – Tuhkimon tarina.
Aiheesta muualla

Kuvia tai muita tiedostoja aiheesta Sophie McShera Wikimedia Commonsissa
Sophie McShera Internet Movie Databasessa. (englanniksi)
Cadillac CT5

| Cadillac CT5 |
| --- | --- |

Valmistustiedot
Valmistusmaa:   Yhdysvallat  Kiina
Valmistaja:  General Motors
Valmistusvuodet:  2019–
Korimalli:  4-ovinen sedan
Luokka:  Mid-size
Edeltäjä:  Cadillac CTS Cadillac XTS
Teknisesti samankaltaisia:  Chevrolet Camaro Cadillac CT4
Tekniset tiedot
Pohjalevy:  GM Alpha
Vetotapa:  takaveto neliveto
Vaihteisto:  10-vaihteinen automaatti
Mitat
Massa:  1 660 kg
Pituus:  4 923 mm
Leveys:  1 882 mm
Korkeus:  1 453 mm
Cadillac CT5 on yhdysvaltalaisen General Motorsin Cadillac-brändin alla valmistettu mid-size -luokan automalli. Se esiteltiin New Yorkin kansainvälisellä autonäyttelyllä 2019. Autoa valmistetaan Lansing Grand River Assembly -tuotantolaitoksella Lansingissa, Michiganissa, sekä Shanghaissa, Kiinassa.
Aiheesta muualla

Kuvia tai muita tiedostoja aiheesta Cadillac CT5 Wikimedia Commonsissa
C-tyypin asteroidi

C-tyypin asteroidi 253 Mathilde
C-tyypin asteroidit ovat asteroidiluokka, johon kuuluu suurin osa kaikista asteroideista. Tholenin luokittelun mukaan ne ovat C-ryhmän (johon kuuluvat myös tyypit B, F ja G) keskivertojäseniä.
Ominaisuudet

C-tyypin asteroidit ovat tummia (albedo 0,03-0,10) ja hiilipitoisia asteroideja. Esimerkiksi S-tyypin asteroidien näkyessä tavallisillakin kiikareilla suurimpienkin C-tyypin asteroidien näkeminen vaatii pienen teleskoopin. Yleisimpiä ne ovat asteroidivyöhykkeen uloimmissa osissa.
Suurin tunnettu C-tyypin asteroidi Tholenin luokittelun mukaan on 10 Hygiea. SMASS-luokittelussa, jossa ei ole varsinaista G-tyyppiä, myös 1 Ceres kuuluu C-tyyppiin.
Alaluokat

C-tyypin asteroideilla on erilaisia alaluokkia riippuen luokituksesta.
Alaluokat > Tholenin luokittelu

Tholenin luokittelun mukaan C-ryhmään kuuluvat yleiset C-tyypin asteroidit ja kolme spektriltään poikkeavaa luokkaa:
B-tyypin asteroidi
C-tyypin asteroidi
F-tyypin asteroidi
G-tyypin asteroidi
Alaluokat > SMASS-luokittelu

SMASS-luokittelun mukaan C-ryhmään kuuluvat yleiset C-tyypin asteroidit sekä Tholenin luokittelusta laajennettuja ryhmiä:
B-tyypin asteroidi (Tholenin B- ja F- tyypit)
C-tyypin asteroidi
Cb-tyypin asteroidi (ei Tholenin luokittelussa)
Cg-tyypin asteroidi (Tholenin G-tyyppi)
Ch-tyypin asteroidi (ei Tholenin luokittelussa)
Asteroidiluokat (Tholenin luokittelu)
C-tyyppi (Alaluokat B · F · G) · S-tyyppi · X-tyyppi (Alaluokat M · E · P)
Pienemmät luokat: A-tyyppi · D-tyyppi · T-tyyppi · Q-tyyppi · R-tyyppi · V-tyyppi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:C-type asteroid
Käännös suomeksi
Sophie Oda

Sophie Tamiko Oda (s. 23. lokakuuta 1991 San Francisco, Kalifornia, Yhdysvallat) on yhdysvaltalainen näyttelijä, jonka tunnetuin rooli on Barbara Brownstein sarjassa Zackin ja Codyn viiden tähden elämää. Hän näytteli sarjassa kymmenen jaksoa vuodesta 2005 vuoteen 2008. Hän sai ehdokkuuden parhaasta vierailevasta nuoresta näyttelijästä Young Artist Awardsissa roolistaan. Hän on näytellyt myös sarjan spin-offissa Viiden tähden merielämää yhden jakson. Ennen tv-uraansa hän näytteli muutamissa pienissä elokuvarooleissa. Hänen äidinkielensä on japani, mutta hän osaa puhua myös englantia ja ranskaa.
Aiheesta muualla

Sophie Oda Internet Movie Databasessa. (englanniksi)
Sotilastarkkailija

Sotilastarkkailija on aseeton sotilashenkilö, ammattiupseeri tai reserviläinen, joka pareittain tarkkailee aluetta sotilaallisesta näkökulmasta. Sotilastarkkailijoita käytetään varmistamaan, että tulitauko tai aselepo pitää. Sotilastarkkailijat ovat yleensä Yhdistyneiden kansakuntien lähettämiä, mutta heitä voi olla myös Etyjillä.
Suomessa sotilastarkkailijoiden koulutuksesta vastaa Puolustusvoimien kansainvälinen keskus, joka kouluttaa myös muiden pohjoismaiden sotilastarkkailijat.
Bolívar

Bolívar tarkoittaa seuraavia:
Henkilöitä

Gustavo Bolivar (s. 1966), kolumbialainen kirjailija, käsikirjoittaja ja toimittaja
Simón Bolívar (1783–1830), venezuelalainen vallankumousjohtaja, Suur-Kolumbian presidentti 1819–1830
Paikkoja ja alueita

Bolívar, Venezuelan osavaltio
Ciudad Bolívar, Bolívarin osavaltion pääkaupunki Venezuelassa
Pico Bolívar, Venezuelan korkein vuori
Bolívar, Kolumbian departementti
Muita merkityksiä

Bolívar, Venezuelan rahayksikkö
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Bolívar”, voi hakea sivunnimihaulla, laajalla sivunnimihaulla tai tekstihaulla.
Carlo Tagliabue

Carlo Tagliabue
Carlo Tagliabue (12. tammikuuta 1898 Mariano Comense – 5. huhtikuuta 1978 Monza) oli italialainen oopperalaulaja, joka oli äänialaltaan baritoni.
Tagliabue opiskeli Leopoldo Gennain ja Annibale Guidottin johdolla. Hän teki oopperadebyyttinsä Amonasron roolissa Giuseppe Verdin Aidan esityksessä Lodissa vuonna 1922. Tagliabue lauloi La Scalassa säännöllisesti vuosina 1930–1943 ja 1946-1953. Hän esiintyi myös Teatro Colónissa vuonna 1934, Metropolitan-oopperassa 1937–1939 ja sekä Covent Gardenissa vuosina 1938 ja 1946.
Tagliabue esiintyi muun muassa Richard Wagnerin Tristan ja Isolden italiankielisissä esityksissä, mutta tuli tunnetuksi varsinkin Verdin ohjelmistosta. Hän loi Basilion roolin Ottorino Respighin oopperassa La fiamma (1934). Viimeisen esiintymisensä Tagliabue teki vuonna 1955 La Scalassa Verdin La traviatassa.
Snake Eyes (elokuva)

| Snake Eyes |
| --- | --- |

Ohjaaja:  Brian De Palma
Käsikirjoittaja:  David Koepp
Tuottaja:  Brian De Palma
Säveltäjä:  Ryūichi Sakamoto
Kuvaaja:  Stephen H. Burum
Leikkaaja:  Bill Pankow
Pääosat:   Nicolas Cage  Gary Sinise  John Heard  Carla Gugino  Stan Shaw  Kevin Dunn 
Valmistustiedot
Valmistusmaa:  Yhdysvallat
Tuotantoyhtiö:   DeBart  Touchstone Pictures  Paramount Pictures 
Levittäjä:  Paramount Pictures Netflix
Ensi-ilta:  1998
Kesto:  94 min
Alkuperäiskieli:  englanti
Aiheesta muualla
IMDb 
Elonet
AllMovie
Snake Eyes on vuonna 1998 ilmestynyt jännityselokuva. Elokuvan pääosia näyttelevät Nicolas Cage, Gary Sinise, Carla Gugino, John Heard, Joel Fabiani ja Luis Guzmán. Elokuvan on ohjannut Brian De Palma.
Juoni

Rick Santoro (Cage) on lahjottavissa oleva poliisi, joka vastaa nyrkkeilyn raskaan sarjan mestaruusottelun turvatoimista. Ottelun tuoksinassa katsomossa oleva Yhdysvaltain puolustusministeri ammutaan ja seuraa kaaos. Santoro alkaa tutkia salamurhaa.
Vastaanotto

Elokuva sai nuivia arvosteluja. Esimerkiksi Film-O-Holic.com-elokuvasivustolla Juha Rosenqvist ihmettelee, miten näin lapsellinen käsikirjoitus on päässyt maineikkaan De Palman käsien läpi: ”Snake Eyes on typerryttävän tavanomainen teelmys, joka on pahin tuomio mitä elokuvalle voi antaa: hyvät lähtökohdat ja resurssit unohdettiin hyödyntää elokuvaa tehtäessä.” Helsingin Sanomien Jari Lindholm luonnehti elokuvaa kahden tasapainottoman machomiehen pilaamaksi: Cage ylinäyttelee ja De Palman kamera seuraa tätä ihaillen. Toisen pääosan näyttelijän Gary Sinisen kasvoilla hän oli näkevinään tuskastumista koko tuotantoon.
Severi Soukka

| Severi Soukka> Henkilötiedot |
| --- | --- |
Syntynyt: 13. tammikuuta 2001 (ikä 23) Oulu, Suomi
Kansalaisuus:   Suomi
Jääkiekkoilija
Lempinimi:  Seppo
Pelipaikka:  maalivahti
Hanska:  vasen
Pituus:  180 cm
Paino:  72 kg
Pelaajaura
Pääsarjaura:  2023–2023
Aik. seurat:  Tuto (Mestis) HIFK (SM-liiga)
Severi Soukka (s. 13. tammikuuta 2001 Oulu) on suomalainen jääkiekkomaalivahti.
Ura > Seuraura

Soukka on Oulun Kärppien kasvatti. Hän pelasi kaudella 2015–2016 myös yhden ottelun Kiekko-Laserin C-nuorissa. Kauden 2016–2017 päätteeksi Soukka voitti Kärpissä C-nuorten SM-hopeaa. Kaudeksi 2017–2018 hän siirtyi Kiekko-Laserin B-nuoriin. Kaudeksi 2018–2019 Soukka siirtyi Porin Ässien B-nuoriin. Kauden 2019–2020 hän pelasi suurimmaksi osaksi seuran A-nuorissa. Soukka puki kauden aikana myös neljään SM-liigan runkosarjaotteluun, mutta hän ei saanut niissä kuitenkaan peliaikaa.
Lokakuussa 2020 Soukka teki 1+1-vuotisen sopimuksen Mestis-joukkue Tuton kanssa. Hän siirtyi loppukaudeksi 2020–2021 ensisijaisesti seuran U20-joukkueeseen. Soukka debytoi myös Mestiksessä, jossa hän pelasi neljä runkosarjaottelua. Tuto käytti Soukan sopimuksessa olleen option ja teki vuoden mittaisen jatkosopimuksen hänen kanssaan. Soukka jatkoi kaudella 2021–2022 pääasiassa seuran U20-joukkueessa. Hän pelasi kauden aikana yhden Mestis-ottelun ja yhden Suomen Cupin ottelun.
Kaudeksi 2022–2023 Soukka siirtyi yli-ikäisenä Helsingin IFK:n U20-joukkueeseen. Hänet nostettiin ensimmäisen kerran seuran SM-liigajoukkueen kokoonpanoon 22. helmikuuta 2023 vierasotteluun Tapparaa vastaan, kun Roope Taponen loukkaantui edellisessä ottelussa ja myös Niilo Halonen oli sivussa. HIFK lähti otteluun ykkösmaalivahtinaan vain 17-vuotias ensimmäisen SM-liigaottelun aloittanut Eemil Vinni. Soukka kuitenkin vaihdettiin ja Vinnin tilalle jo ajassa 13.46, kun Tappara johti ottelua lukemin 4–1 ja heidän seuraava tilanteensa oli videotarkistuksessa. Soukka torjui SM-liigadebyytissään 46.14 minuutin aikana 12 kertaa ja hän päästi neljä maalia. HIFK hävisi ottelun lopulta lukemin 8–2.
Ura > Maajoukkueura

Soukka on pelannut yhden poikien maaottelun.
Snake River

| Snake River |
| --- | --- |
 Snake River ja Teton vuoret.
Alkulähde:  Yellowstonen kansallispuiston etelärajalla, Wyomingin osavaltion luoteisnurkka, Yhdysvallat  44°07′49″N, 110°13′10″W
Laskupaikka:  Columbia-joki, Burbank, Walla Wallan piirikunta, Washington, Yhdysvallat  46°11′10″N, 119°01′43″W
Maat:  Yhdysvallat
Pituus:  1 735 km
Alkulähteen korkeus:  2 803 m
Virtaama:  1 553 m³/s
Valuma-alue:  281 012 km²
 Kartta Columbiajoen virtaama-alueesta Luoteis-Yhdysvalloissa. Snake River korostettuna keltaisella ja Columbiajoki sinisellä värillä.
Snake River on joki, joka kulkee Wyomingin, Idahon, Oregonin ja Washingtonin osavaltioiden läpi Luoteis-Yhdysvalloissa. Joki on Columbiajoen suurin ja pisin sivujoki. Joen pituus on 1 735 kilometriä. Jokea kutsutaan myös esimerkiksi nimillä Shoshone River[lähde? ] ja Great Snake River. Snake Riverin ja sen sivujokien varrelle on rakennettu monia patoja, joiden päämääränä useimmiten on kasteluveden ja vesivoiman tuottaminen.
Shoshone Falls

Shoshone Falls on vesiputous Snake Riverin varrella, 8 kilometriä (5 mailia) itään Twin Fallsin kaupungista, Idahosta. Putousta kutsutaan myös nimellä "Niagara of the West", koska putous on 15 metriä korkeampi kuin Niagaran putoukset.
Aiheesta muualla

Kuvia tai muita tiedostoja aiheesta Snake River Wikimedia Commonsissa
Shoshone Falls vesiputoukset vuonna 1898.
Salama (Barry Allen)

| Salama II |
| --- | --- |

Luoja(t):  Robert Kanigher John Broome Carmine Infantino
Kustantamo:  DC Comics
Ensiesiintyminen:  Showcase nro 4 (lokakuu 1956)
Henkilötiedot
Oikea nimi:  Bartholomew Henry Allen
Pituus:  185 cm
Paino:  89 kg
Ryhmäsidokset:  Oikeuden Puolustajat
Voimat:  Supernopeus
Suhteet
Sukulaiset:  Iris West Allen (vaimo), Henry Allen (isä, kuollut), Nora Allen (äiti, kuollut), Malcom Thawne (kaksoisveli), Wally West (sisarenpoika), Don Allen (poika), Dawn Allen (tytär), Bart Allen (pojanpoika), Jenni Ognats (tyttärentytär)
Salama, oikealta nimeltään Bartholomew Henry ”Barry” Allen, on DC Comics -kustantamon sarjakuvissa esiintyvä supersankari, jonka loivat Robert Kanigher, John Broome ja Carmine Infantino. Salama teki ensiesiintymisensä sarjakuvassa Showcase numero 4, lokakuussa 1956. Barry Allen on alkuperäisen Salaman Jay Garrickin jälkeen toinen Salaman roolia kantanut hahmo. Barry Allen kuoli Crisis on Infinite Earths #8 tarinassa marraskuussa 1985, minkä jälkeen Salama oli lähes kokonaan poissa DC Comicsin julkaisuista. Allen palasi takaisin vuonna 2008 Grant Morrisonin Final Crisis -sarjakuvan myötä.
Sarjakuvissa > Lapsuus

Barry Allen kasvoi pienellä maatilalla Fallvillessä, Iowassa tohtori Henry Allenille ja Nora Allenille (alun perin Allenin syntymäpäiväksi oli ilmoitettu 19. maaliskuuta Pre-Crisis -tarinoihin asti, kunnes vuoden 1985 jälkeisiin Post-Crisis tarinoihin syntymäpäiväksi ilmoitettiin 13. toukokuuta). Barry oli lapsena innokas sarjakuvien lukija, ja hänen suosikkisankarinsa oli Salama. Allen leikki usein sarjakuvissa tapahtuneita tilanteita lapsuudenystävänsä Daphne Deanin kanssa. Allenin kohtalo muuttui, kun Negatiivi-Salama matkusti ajassa taaksepäin saadakseen kostettua Barry Allenille ennen kuin hänestä tulisi sankari. Negatiivi-Salama poltti Allenien talon, jonka jälkeen perhe muutti Central Cityyn. Negatiivi-Salama päätti kuitenkin muuton jälkeen murhata Barryn äidin Noran ja lavasti Barryn isän Henry Allenin murhaajaksi. Henry sai tuomion ja joutui vankilaan, jossa hän myöhemmin kuoli. Tämän johdosta Barry kiinnostui myöhemmällä iällä rikollisuuden tutkimisesta ja toivoi saavansa selville perheensä murhaajan ja syyn teolle.
Sarjakuvissa > Sankarin synty

Aikuisiällä Allen kiinnostui tieteestä ja aloitti uransa poliisitieteilijänä, jääden asumaan Central Cityyn, Missouriin. Hän oli maineeltaan hidas poliisi, joka myös myöhästeli jatkuvasti. Eräänä yönä työskennellessään myöhään laboratoriossa, iski salama, joka rikkoi ikkunan lähellä olleita kemikaalipulloja ja ne lensivät Allenin päälle, jolloin hän sai elektronimaisen sähköiskun. Kuin ihmeen kaupalla Allen ei saanut mitään palovammoja vaan huomasi kykenevänsä juoksemaan erittäin nopeasti ja saaneensa nopeat refleksit. Myöhemmin hän kykeni hallitsemaan voimansa täydellisesti ja huomasi myös pystyvänsä hallitsemaan molekyylejään. Harjoittelun tuloksena Allen kykeni värähtelemällä menemään kiinteiden esineiden läpi. Allen pukeutui punaiseen vartalopukuun, jossa oli keskellä Salamaa muistuttava tunnus. Allen käyttää myös sormusta, joka säilyttää tämän puvun sisällään hänen ollessa siviilivaatteissa ja vapauttaa sen aina tarvittaessa. Hän otti nimekseen lapsuuden sankarinsa nimen Salama ja ryhtyi käyttämään erityisiä voimiaan taistellakseen rikollisia vastaan töidensä ohella. Jotkut Salaman vihollisista muodostivat vapaan yhdistyksen ja kutsuivat itseään Konniksi (eng. The Roques), halveksien termien "superroisto" tai "superrikollinen" käyttöä. Näillä rikollisilla on tyypillisesti epätavallisen vaatimattomat tavoitteet voimatasollaan (ryöstöjä tai muut pienet rikokset), ja jokainen on omaksunut tietyn teeman heidän rikoksissa käyttämissään laitteissaan ja menetelmissään.
Myöhemmin Central City omisti Salamalle museon kunnioittaakseen kaupunkinsa sankaria. Allen myöhemmin keksi kosmisen juoksumaton, laitteen, joka mahdollistaa tarkan aikamatkailun.